

**NEĮGALIŲJŲ REIKALų DEPARTAMENTAS**

**PRIE SOCIALINĖS APSAUGOS IR DARBO MINISTERIJOS DIREKTORIUS**

**ĮSAKYMAS**

**DĖL LIETUVOS RESPUBLIKOS VALSTYBĖS BIUDŽETO LĖŠŲ** **SKYRIMO**

**2023 METŲ NEĮGALIŲJŲ ASOCIACIJŲ VEIKLOS RĖMIMO PROJEKTAMS PATVIRTINIMO**

2023 m. vasario d. Nr. V-

Vilnius

Vadovaudamasi Neįgaliųjų asociacijų veiklos rėmimo projektų finansavimo 2023 metais konkurso nuostatų, patvirtintų Neįgaliųjų reikalų departamento prie Socialinės apsaugos ir darbo ministerijos (toliau – Neįgaliųjų reikalų departamentas) direktoriaus 2022 m. rugpjūčio 30 d. įsakymu Nr. V-69 ,,Dėl Neįgaliųjų asociacijų veiklos rėmimo projektų finansavimo 2023 metais konkurso nuostatų patvirtinimo“, 7 punktu ir Projektų administravimo taisyklių, patvirtintų Lietuvos Respublikos socialinės apsaugos ir darbo ministro 2020 m. gruodžio 10 d. įsakymu Nr. A1-1259 „Dėl Projektų administravimo taisyklių patvirtinimo“, 60, 61 punktais, ir atsižvelgdama į Neįgaliųjų asociacijų veiklos rėmimo projektų finansavimo 2023 metais konkurso komisijos, sudarytos Neįgaliųjų reikalų departamento direktoriaus 2022 m. spalio 6 d. įsakymu Nr. V-76 „Dėl Neįgaliųjų asociacijų veiklos rėmimo projektų finansavimo 2023 metais konkurso komisijos sudėties patvirtinimo“, siūlymus (2022 m. gruodžio 28 d. posėdžio protokolas Nr. PP-19 ir 2023 m. vasario 9 d. posėdžio protokolas Nr. PP-4):

1. Tvirtinu pridedamus:
	1. 2023 metais finansuotinų Neįgaliųjų asociacijų veiklos rėmimo projektų sąrašą;
	2. 2023 metais nefinansuotinų Neįgaliųjų asociacijų veiklos rėmimo projektų sąrašą.
2. Šis sprendimas gali būti skundžiamas Lietuvos Respublikos viešojo administravimo įstatymo ir Lietuvos Respublikos administracinių bylų teisenos įstatymo nustatyta tvarka.

Direktorė Eglė Čaplikienė